تورکیه جمهوریتی جمهوررئیسی رجب طیب اردوغان جمهوررئیسی ایتیب سیله نیشی آرتیدن ایلک چیت ایل سفری دایره سیده آذربایجان گه تشریف بویوردی.
آذربایجان جمهوررئیسی الهام علی یف جمهوررئیسی رجب طیب اردوغان نی رسمی بیر مراسم بیلن کوتیب آلدی.
کیین چه لیک ایککی رهبر اورته سیده یککه مه یککه بیر اوچره شوو بولیب اوتدی.
عینی دمده ایککی رهبر هیئت لر ارا اوچره شوو ده هم اشتراک ایته دی.
جمهوررئیسی اردوغان, علی یف بیلن اوچره شیشی آلدی دن, آذربایجان نینگ سابق جمهوررئیسی مرحوم حیدر علی یف نینگ قبری بیلن تورک و آذربایجان شهیدلیک لری گه باردی.
عینی دمده جمهوررئیسی اردوغان مرحوم حیدر علی یف نینگ عیالی ظریفه علی یف نینگ قبری و جنوری آیی نینگ 20 نچی کونی شهید لری نینگ موجود بولگن باکو ده گی ابدی یادگارلیککه هم گل قویدی.
اردوغان, یادگارلیک کتابی گه قوییده گیچه یازدی: "عزیز شهید لری میز, تاریخی 24 جون سیلاو لری آرتیدن جمهوررئیس لیگی حکومتی سیستمی نینگ بیرینچی جمهوررئیسی اوله راق معنوی حضورینگیز گه کیلگنیم اوچون اوزیم نی بختیار حس ایتماقده من.  روح لرینگیز شاد بولسین"
جمهوررئیسی اردوغان آذربایجان گه قیلگن سفری آرتیدن ایسه شمالی قبرس تورک جمهوریتی گه تشریف بویوره دی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
